Operačný manažment

**Operačný manažment** alebo **operačné manažérstvo** alebo **manažment operácií** (angl. *operations management*) je koherentný (vzájomne zladený) súbor aktivít subjektu riadenia zabezpečujúci cieľavedomé konanie skupín ľudí vytvorených a organizovaných na vykonávanie určitého komplexu činností.Predstavuje systematické organizovanie a riadenie procesov, ktoré transformujú vstupy do hotových produktov schopných uspokojovať potreby a to jednak v ziskových, ako aj neziskových organizácií.
Operačný manažment je aj riadiaca činnosť, zaoberajúca sa zdrojmi, ktoré slúžia na vyprodukovanie výrobkov a služieb.

Z definícií vyplýva existencia troch typov faktorov: subjekt, objekt a predmet riadenia. Operačný manažment zabezpečuje zmysel a účelnosť systému pričom plní integračnú funkciu.

## Subjekt riadenia
:a) jednotlivec
:b) vnútorne usporiadaný komplex organizácie útvaru, ktorého obsahom činnosti je vykonávanie riadiacich aktivít

Subjekt riadenia môže predstavovať diferencovaný počet spravidla hierarchicky usporiadaných útvarov, ktoré tvoria tzv. organizačnú štruktúru riadenia.

## Objekt riadenia
:a) podnikateľské činnosti (výrobné, obchodné, dopravné)
:b) verejnoprospešné (výskum, charita)
:c) správne

Objektom riadenia sú organizované skupiny ľudí vykonávajúce určitý komplex účelových činností.

## Predmet riadenia
Typy činnosti vykonávané jednotlivými organizačnými zložkami subjektu riadenia (nákup, zásobovanie, predaj, výroba...).

### Funkcie
Základnou funkciou je zabezpečiť zladené vykonávanie činností a jej všetkých súčastí na vytvorenie príslušných produktov tak, aby sa mohli efektívne realizovať na trhu. (vytvorenie príslušných tovarov alebo realizácia konkrétnej služby)

Operačný manažment z tohto hľadiska vnáša do celého komplexu manažmentu zmysel a účinnosť. Plní integračnú funkciu (medzi jednotlivými oblasťami manažmentu má spätnú väzbu). Vytvára predpoklady a kritéria na hodnotenie výkonnosti ale hlavne na kvalitu výroby.

### Úloha
Úlohou operačného manažmentu je:
- cieľavedomé konanie ľudí pre zabezpečenie produktu  
- zabezpečenie zdrojov pre výrobu produktu
- vytvoriť správnu hierarchiu
- efektívne využívanie kapacít
Pod produktom sa môže myslieť konkrétny tovar alebo služba. 

Operačný manažment vyžaduje určité znalosti ale aj schopnosti, ktoré umožňujú zladiť činnosti, integrovať personálne, vecné, organizačné aktivity a tak isto aj zladiť jednotlivé operácie, alebo čiastkové procesy.

Operačný manažment je oblasťou kde sa stretávajú jednotlivé funkcie manažmentu:
* plánovanie, organizovanie, kontrola
* faktory a zdroje - personál, financie, informácie
* jednotlivé aspekty -naturálny, materiálny, humánny, ekonomický, ekologický

Operačný manažment má úlohu efektívne sa uplatniť/zabezpečiť výrobu produktov, aby sa tieto produkty efektívne uplatnili na trhu. 

Kľúčovými problémami sú:
* súlad parametrov určitých produktov s požiadavkami kupujúcich, 
* následná zladenosť týchto parametrov, 
* dosiahnutie konkurenčnej úrovne týchto parametrov na úrovní nákladov, cien, kvality.

Jadrom obsahu operačný manažment je:
* rozhodovanie o druhoch, rozsahu a štruktúre a parametrov produktov,
* vytváranie a zdokonaľovanie produkčného potenciálu podniku, aby bol schopný vytvárať potrebné produkty, 
* organizovanie činnosti jednotlivých organizačných jednotiek, ktoré vychádzajú z danej štruktúry alebo architektúry danej organizácie/podniku.

### Predmet
-	organizovaný komplex aktivít zameraný na vytvorenie vopred definovaného produktu – produkčné aktivity a ich výsledky (z toho vyplýva že máme vedieť čo budeme vyrábať),

-	produkt predstavuje zmysel a účel produkčných procesov. Za produkt sa považujú aj služby,

-	aktivity, ktoré sú zamerané na produkt, v podstate pod týmito aktivitami sa rozumie samotné riadenie aktivít,

-	aktivity zabezpečujúce rozhodovanie o druhu, rozsahu, štruktúre, kvalite a parametroch  produktu,

-	inovačné aktivity súvisiace s prípravou a tvorbou nových produktov,

-	aktivity zabezpečujúce nové produkty do výroby, 

-	aktivity zabezpečujúce uvedenie nových produktov na trh. 

 
### Proces
Skupina logicky usporiadaních aktivít z jasne definovanými vstupmi a výstupmi, pričom vstupy sa v priebehu procesu transformujú na výstupy.

**Typy transformácie:** 

Fyzikálna, informačná , nápadov a myšlienok.

**Procesný reťazec (logistický):**

Vzájomne prepojené procesy a zúčastnené jednotky podieľajúce sa na tvorbe produktu od jeho projektovania cez zaisťovanie vstupov, vlastnú tvorbu produktu až po odovzdanie zákazníkovi.

**Pridávanie hodnoty pre zákazníka, pri analýze operácií dva druhy činností:**

1.	činnosti pridávajúce hodnotu pre zákazníka

2.	činnosti nepridávajúce hodnotu pre zákazníka, sú technologicky nevyhnutné, stratové

#### Faktory ovplyvňujúce proces - 5M

1.	Man – človek

2.	Machine – stroj

3.	Material - materiál

4.	Methody – metódy

5.	Milien – prostriedky

#### Zásady riadenia a organizovania procesov

a)	rytmickosť

b)	vyvažovanie plynulosti medzi jednotlivými tokmi a procesmi

c)	paralelnosť a proporcionálnosť

### Produkt
V širokom zmysle je to výsledok produkčnej činnosti (výrobky a služby).

#### Produkty rozlišujeme

a)	produkty na konečnú spotrebu (potraviny, odevy, obuv...)

b)	produkty určené na výrobnú spotrebu (stroje, zariadenia)

#### Aktivity zamerané na produkt
 

1.	rozhodovanie o druhu, rozsahu, štruktúre, kvalite a parametroch produktov

2.	inovačné aktivity produktu (inovačná stratégia a politika podniku)

3.	príprava a tvorba nových produktov

4.	zavedenie nových produktov do výroby

5.	aktivity zabezpečujúce uplatnenie nových produktov na trhu

### Operační manažéri

#### Hlavné ciele operačných manažérov

- produkovať výrobky alebo služby tak, aby vyhovovali potrebám ich zákazníkov

- účinne riadiť zdroje, ktoré kontrolujú

#### Úlohy a štýly operačných manažérov

 
### Poslanie

----

#### Funkčné hľadisko

- navrhovanie výkonných produkčných systémov

- efektívne prevádzkovanie produkčných systémov a ich riadenie 

#### Procesné hľadisko

- zaisťovanie tvorby hodnoty a spoluvytváranie udržateľnej konkurenčnej výhody.

- konkurenčná výhoda je to, čo vie podnik robiť lepšie ako jeho konkurenti. Bezprostredne súvisí s hodnotou, ktorú vnímajú jeho zákazníci.

### Ciele

----

Dosahovanie výstupu vysokej kvality, vrátane kvality obsluhy zákazníkov v zmysle konformity (zhody) s ich požiadavkami, presnosti dodania a kvality služieb pri a po predaji.

**Nástrojmi sú:** 

Systematické plánovanie a riadenie (planning and control), najmä na operatívnej – krátkodobej/dennej úrovni a efektívne využívanie informačných technológií. Maximalizácia produktivity (pomer výstupy/vstupy) a efektívne využívanie zdrojov.

Minimalizácia prevádzkových/´operačných´ nákladov; nákladov na zásoby, na údržbu SaZ a distribúciu hotových produktov, vykonávanie krokov potrebných pre zvyšovanie zručností a motivácie zamestnancov a (účinné) projektové riadenie.

### Pôvod

----

Korene operačného manažmentu môžeme vystopovať až do priemyselnej revolúcie, rovnako ako pri Vedeckom manažmente a Operačnom výskume. Adam Smith sa zaoberal témou deľby prace keď napísal v roku 1776 knihu: O povahe a dôsledkoch bohatstva národov tiež známe ako Bohatstvo národov. 

Prvá dokumentovaná snaha na riešenie záležitosti operačného manažmentu pochádza od Eliho Whitneyho z roku 1798, vedúca k zrodu Amerického systému manufaktúr (ASM) v strede 18 storočia. Do neskorých 1950 tých rokov však učenci nezaznamenali význam nazerania na produkčné operácie ako systém.

Historicky vzaté, jadro vedomosti je prevzaté z priemyselného inžinierstva sformované základmi prvých MBA programov a je alfou a omegou pre operačný manažment použitý cez rôzne sektory biznisu, priemyslu, poradenstva a neziskových organizácii.

Pôvodne išlo o produkčný manažment, neskôr nastali posuny v súvislosti so zmenou trhového správania a prostredia, ako aj s rozvojom techniky a informatiky. Došlo k rozšíreniu predmetu a skúmanie operácií každého druhu a to nielen vo výrobe, ako aj pri poskytovaní akýchkoľvek služieb od zákazníka počnúc a dodávateľa končiac.

### Historický vývoj

----

1. deľba práce

2. štandardizácia dielov

3. priemyselná revolúcia

4. vedecké štúdium práce

5. medziľudské vzťahy

6. rozhodovacie modely

7. počítače

### Príbuzné disciplíny

----

a)	logistika

b)	riadenie kvality

c)	projektové riadenie

d)	priemyselné inžinierstvo

### Organizácie
Nasledujúce organizácie podporujú a propagujú operačný manažment:
* Žilinská univerzita - Fakulta riadenia a informatiky – Learning Center 
* The Association for Operations Management (APICS)
* The Association for Professionals in Business Management (APBM)
* Chartered Management Institute
* European Operations Management Association (EurOMA), which supports the International Journal of Operations & Production Management 
* Institute for Operations Research and the Management Sciences (INFORMS)
* Institute of operations management
* Production and Operations Management Society

### Externé odkazy

Kategória:Manažment